Naboomspruit - Wikipedia
Naboomspruit is 'n dorp in die Limpopoprovinsie in die noorde van Suid-Afrika, sowat 40 kilometer suidwes van Potgietersrus (Mokopane) en aan die voet van die Waterberge. Die dorp is vgenoem na die nabome (euphorbias) wat langs die oewers van 'n nabygeleë spruit groei.  Sedert 2002 staan Naboomspruit ook onder sy nuwe Mookgophong bekend, maar hierdie naam word - in teenstelling met ander naamveranderings in die Limpopoprovinsie - nouliks gebruik.
Naboomspruit se ligging in Limpopo
Koördinate: 24°31′S 28°43′O﻿ / ﻿24.517°S 28.717°O﻿ / -24.517; 28.717Koördinate: 24°31′S 28°43′O﻿ / ﻿24.517°S 28.717°O﻿ / -24.517; 28.717
27,18 km² (10,5 vk m)
1 098 m (3 602 vt)
914/km² (2 367,2/myl2)
Die Gereformeerde kerk Naboomspruit.
Naboomspruit is in 1910 gestig nadat die prospekteerder Adolph Erasmus tinneerslae op die plase Doornhoek en Welgevonden ontdek het. Met die stormloop van fortuinsoekers het binne enkele maande 'n besige myndorpie ontstaan. In 1925 het Erasmus ook platina op Rietfontein, 'n plaas in die Waterberge, gevind. Naboomspruit het sodoende selfs meer myners gelok, en danksy die vinnige bevolkingsgroei het die dorp in 1938 munisipale status verwerf.
Vandag word in die distrik gemengde boerdery met veeteelt (beeste), mielies, grondbone en sitrusvrugte bedryf. Die plaaslike mineraalbronne is deur privaat maatskappye as ontspannings- en vakansieoorde ontwikkel.
Gereformeerde kerk Naboomspruit
↑ 1,0 1,1 1,2 1,3 "Hoofplek Naboomspruit". Sensus 2011.
↑ "Dictionary of Southern African Place Names (Public Domain)". Raad vir Geesteswetenskaplike Navorsing. p. 325.
Ontsluit van "https://af.wikipedia.org/w/index.php?title=Naboomspruit&oldid=1806910"
Last edited on 10 September 2018, at 11:01